Ուղիղ կեսօրին

Ուղիղ կեսօրին (), 1952 թվականին ռեժիսոր Ֆրեդ Ցինեմանի նկարահանած վեստեռն ժանրի ամերիկյան ֆիլմ, պատմության լավագույն վեստեռններից մեկը, արժանացել է 4 Օսկարի։

 Սյուժե 
Շերիֆ Ուիլ Քեյնը իր հարսանիքի օրը տեղեկանում է, որ քաղաք է գալիս հանցագործ Ֆրենկ Միլլերը իր ընկերների հետ, ում մի անգամ ձերբակալել էր Քեյնը։ Միլլերի ավազակախմբի 3 անդամներ սպասում են նրան գնացքի կայարանում, որը պետք է ժամանի ուղիղ կեսօրին։ Քեյնի հարսնացուն՝ Էմին և ընկերները համոզում են նրան լքել քաղաքը։ Նա սկզբում համաձայնվում է և կառքով մեկնում է քաղաքից կնոջ հետ։ Սակայն ճանապարհի կեսից նրանք հետ են վերադառնում քաղաք, Ուիլը որոշում է չթողնել քաղաքը ավազակներին։

Էմին չի համաձայնվում այդ որոշման հետ և որոշում է մեկնել քաղաքից այդ նույն գնացքով։ Քեյնը մտատանջության մեջ այնուամենայնիվ մնում է քաղաքում
և փորձում է քաղաքի բնակիչների մեջ իրեն օգնական փնտրել ավազակների հետ պայքարելու համար, սակայն ապարդյուն։

Արդյունքում նա մենակ է մնում 4 ավազակների դեմ և կարողանում է սպանել նրանցից 3-ին։ Կենդանի մնացած ավազակը պատանդ է վերցնում Էմիին, ով վերջին պահին վերադարձել էր քաղաք ամուսնու մոտ։ Ատրճանակի սպառնալիքի տակ Ուիլը դուրս է գալիս նրա դեմ, և վերջին պահին Էմիին հաջողվում դուրս պրծնել ավազակի ձեռքից և Ուիլը կարողանում է սպանել վերջին ավազակին։

Ֆիլմը ավարտվում է նրանով, որ Ուիլը գետին է նետում շերիֆի իր աստղը և կնոջ հետ մեկնում քաղաքից։

 Դերերում 
աջից|մինիs|150 px|Գերի Կուպեր
աջից|մինիs|150 px|Գրեյս Քելլի
 Գերի Կուպեր - Ուիլ Քեյն
 Գրեյս Քելլի - Էմի Ֆաուլեր
 Քեթի Հուրադո - Հելեն Ռամիրես
 Լլոյդ Բրիջես - Հարվի Պել
 Իեն Մակդոնալդ - Ֆրենկ Միլլեր
 Թոմաս Միտչել - Ջոնաս Հենդերսոն
 Օտտո Կրյուգեր - դատավոր Պերսի Մետրիկ
 Լոն Չեյնի կրտսեր - Մարտին Հոու
 Հարրի Մորգան - Սեմ Ֆուլլեր
 Իվ Մակվիգ - Միլդրեդ Ֆուլլեր
 Լի Վան Կլիֆ - Ջեք Կոլբի
 Ռոբերտ Ուիլք - Պիրս
 Շեբ Վուլի - Բեն Միլլեր

 Մրցանակներ և վարկանիշային ցանկեր 
 Մրցանակներ 
Ֆիլմը ընդհանուր թվով ստացել է 12 տարբեր կինոմրցանակ, ներկայացված է եղել ևս 8-ի, որոնց թվում՝
ստացել է 4 Օսկար
 Օսկար լավագույն դերասանի համար - Գերի Կուպեր
 Օսկար լավագույն մոնտաժի համար - Էլմո Ուիլյամս և Հարրի Հերշտադ
 Օսկար լավագույն երգի համար - Դմիտրի Տյոմկին (երաժշտություն) և Նեդ Վաշինգտոն (բառեր)
ներկայացվել է եղել ևս 3-ի
 Լավագույն ֆիլմ
 Լավագույն ռեժիսոր - Ֆրեդ Ցինեման
 Օսկար լավագույն ադապատցված սցենարի համար - Կառլ Ֆորման

ստացել է 4 Ոսկե Գլոբուս
 Դրամայի լավագույն դերասան - Գերի Կուպեր
 Լավագույն օպերատոր - Ֆլոյդ Քրոսբի
 Լավագույն երաժշտություն - Դմիտրի Տյոմկին
 Երկրորդ պլանի լավագույն դերասանուհի - Քեթի Հուրադո, ներկայացված է եղել ևս 3-ի

Ստացել է նաև ԱՄՆ-ի գրողների գիլդիայի 1 մրցանակ, 1 Բոդիլ և այլն։

 Վարկանիշային ցանկեր 
Ֆիլմը ներառված է Ամերիկյան կինոակադեմիայի կողմից կազմված տարբեր վարկանիշային ցանկերում հետևալ տեղերում.
 Ամերիկյան բոլոր ժամանակների 100 լավագույն ֆիլմեր - 33, 1998 թ. ցանկ և 27, 2007 թ. ցանկ
 Ամերիկյան բոլոր ժամանակների 100 լավագույն թրիլեր ֆիլմեր‎ - 20
 Ամերիկյան բոլոր ժամանակների 10 լավագույն ֆիլմեր ըստ 10 ժանրերի - 2-րդն է վեստեռների ցանկում
 Ամերիկյան բոլոր ժամանակների ֆիլմերի 100 լավագույն դրական և բացասական հերոսներ - Գերի Կուպերի հերոս Ուիլ Քեյնը 5-րդն է որպես դրական հերոս
 Ամերիկյան բոլոր ժամանակների 100 լավագույն ոգեշնչող ֆիլմեր - 27
 Ամերիկյան բոլոր ժամանակների ֆիլմերի 100 լավագույն երգեր - 25
 Ամերիկյան բոլոր ժամանակների ֆիլմերի 25 լավագույն երաժշտություններ - 10
 Ամերիկյան բոլոր ժամանակների ֆիլմերի 100 լավագույն երգեր - Թեքս Ռիտերի The Ballad of High Noon երգը 25-րդ տեղում է

 Կադրեր ֆիլմից 

 Ծանոթագրություններ 

 Արտաքին հղումներ 





Կատեգորիա:1950-ականների անգլերեն ֆիլմեր
Կատեգորիա:1952 ֆիլմեր
Կատեգորիա:United Artists ֆիլմեր
Կատեգորիա:ԱՄՆ-ի ֆիլմերի ազգային գրանցամատյանի ֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:Ամերիկյան վեստերն ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Լավագույն երաժշտության համար Օսկարի մրցանակակիր ֆիլմեր
Կատեգորիա:Սև-սպիտակ ֆիլմեր
Կատեգորիա:Օսկարակիր ֆիլմեր
Կատեգորիա:Ֆրեդ Ցինեմանի ֆիլմեր
Կատեգորիա:1950-ականների ամերիկյան ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Մեքսիկոյում
Կատեգորիա:Ֆիլմեր, որոնց գործողությունները տեղի են ունենում 1898 թվականին